параграф се заменя със следното:
 „Диференцираното третиране (асиметрични условия при механизмите за поделяне на риска) за фонда на фондовете, приносът на финансовия посредник и приносът на съинвеститорите на равнище фонд и на равнище проект под формата на заеми, ако има такива, се определя в съответствие с член 43а от Регламент (ЕС) No 1303/2013 и с член 16, параграф 8, букви б) и в) от Регламент (ЕС) No 651/2014, както е уточнено по-долу в раздела за ценовата политика.“;
 б)
 в раздел „Принос на програмата към финансовия инструмент: размер и процентен дял (подробности за продукта)“, първият параграф се заменя със следното:
 „Действителният процент за поделяне на риска, публичният принос на програмата, диференцираното третиране и лихвеният процент върху заемите се основават на констатациите от предварителната оценка и гарантират, че ползата за крайните получатели е в съответствие с член 16, параграф 8, буква б) от Регламент (ЕС) No 651/2014.“;
 в)
 в раздел „Отпускане на заеми и поделяне на риска на ниво финансови посредници (хармонизиране на интереси)“, шестото тире се заменя със следното:
 „Поделянето на риска с финансовия посредник и със съинвеститорите (на равнището на фонда или на ниво проект за градско развитие) се извършва пропорционално на приноса на програмата, освен ако според предварителната оценка, предвидена в член 37, параграф 2, буква в) от Регламент (ЕС) No 1303/2013, не се окаже, че е необходимо диференцирано третиране под формата на асиметрично поделяне на риска между съинвеститорите. Тези механизми са в съответствие с член 16, параграф 8, букви б) и в) от Регламент (ЕС) No 651/2014 и са включени в споразумението за съвместни инвестиции между страните. Тези механизми не се прилагат за въпросния 1 % от средствата, инвестирани от собствените ресурси на финансовия посредник — както се изисква по-горе с цел съгласуване на интересите.“;
 г)
 в раздел „Допустими финансови посредници“ шестият параграф се заменя със следното:
 „Управляващият орган и фондът на фондове трябва да спазват правото на Съюза при подбора на финансовите посредници. Подборът на финансовите посредници трябва да бъде открит, прозрачен, пропорционален и недискриминационен, като се избягва конфликт на интереси. При подбора на финансовите посредници целта е да се установят подходящи механизми за поделяне на риска в случай на диференциално третиране.“
 